**Selecție pentru mobilități de studii ERASMUS 2021 – 2022**

Facultatea de Istorie anunță scoaterea la concurs a unui număr de **15 burse Erasmus**. În funcție de punctajul obținut vor exista și rezerve (rezervele vor avea posibilitatea de a ocupa poziții finanțabile în eventualitatea retragerii unor titulari sau a redistribuirii/suplimentării fondurilor alocate programului Erasmus).

Lista destinațiilor disponibile și locurile finanțate, alocate fiecărei facultăți, se află la adresa https://unibuc.ro/international/programul-erasmus/studenti-erasmus/selectie/ .

***Procedura de selecție:***

* 1-15 martie (termen limită 15 martie, ora 23.59): trimiterea dosarelor sub forma unui document unic în format pdf la adresa: [erasmus.FIUB@gmail.com](mailto:erasmus.FIUB@gmail.com)
* 16 martie: afișarea listei candidaților
* 18-23 martie: organizarea interviului și afișarea rezultatelor (detaliile vor fi anunțate ulterior).

**Criterii generale de selecție:**

• calitate de student/masterand/doctorand la UB la cursuri regulate/la zi, la selecție și pe durata stagiului;

• absolvent cel puțin al primului an de studii în momentul începerii mobilității (pentru nivel licență);

• promovarea unui test de limbă străină / cunoștințe lingvistice într-o limbă străină (nivel mimim B2);

• prezentarea unei scrisori de intenție / de motivație;

• prezentarea unui curriculum vitae, obligatoriu în format Europass (într-o limbă străină);

• prezentarea unui program de studii în universitatea gazdă.

***Criterii specifice Facultății de Istorie:***

* media școlară de minimum 7,00 pentru licență și 7.50 pentru masterat și doctorat. Media școlară va include și rezultatele semestrului I al anului academic 2020-2021
* maximum o restanță în ultimele două semestre (în primul semestru al anului universitar 2020-2021, dacă este vorba de studenții anului I)
* participarea la un interviu de selecție ( a se vedea precizările de mai jos) desfășurat într-o limbă de circulație internațională.

***Dosarul de concurs trebuie să cuprindă:***

* Lista de opțiuni (maximum trei destinații pentru fiecare candidat), în ordinea descrescătoare a preferințelor
* Curriculum Vitae (obligatoriu în format Europass) într-o limbă de circulație internațională
* O scrisoare de intenție redactată într-o limbă de circulație internațională care să cuprindă argumentele candidatului pentru obținerea unei burse Erasmus
* Un plan al programului de studiu în instituția gazdă propus de candidat **pentru fiecare dintre destinațiile vizate**
* Diplome, atestate și alte documente relevante pentru candidatură, inclusiv **atestate lingvistice.**

***Precizări:***

* **Interviul** va urmări reliefarea obiectivelor principale ale mobilității Erasmus, va evalua nivelul cunoștințelor de specialitate și lingvistice, dar și capacitatea de adaptare a candidatului la un nou mediu cultural și educațional.
* **Punctajul final**  va fi stabilit astfel:
  + 20% - cunoștințe lingvistice
  + 10% - media școlară
  + 30% - evaluarea dosarului
  + 40% - interviu

**După selecția din facultate, *19 mai 2021* este termenul limită de primire al dosarelor și formularelor la Biroul Erasmus+ al UB pentru titularii de burse/rezerve** (pentru ambele semestre)**.**

***Precizări privind efectuarea mobilității:***

• **Studenții din anul I în momentul selecției,** vor pleca obligatoriu pe sem. II din anul II, cu condiția ca la finalul anului I să fie integraliști și prin prezentarea la Biroul Erasmus+ al UB a adeverinței de la facultate care să confirme acest lucru,

• **Studenții din ani terminali în momentul selecției**, vor pleca obligatoriu pe sem. II din anul I de master, cu condiția admiterii la master și prezentarea la Biroul Erasmus+ al UB a adeverinței de la facultate care confirmă admiterea la studii de master (în domeniul/specializarea pentru care au fost selectați),

• **Rezervele** trebuie să pregătească dosarul pentru plecare obligatoriu pe sem. II, în cazul în care vor fi fonduri suficiente devenind titulari de grant. Dacă rezervele doresc să plece pe cont propriu (fără finanțare ERASMUS), acest lucru este posibil și trebuie comunicat Biroului Erasmus+ al UB.

|  |  |
| --- | --- |
| **Nivelul grantului ERASMUS lunar\*, stabilit la nivel național de către ANPCDEFP pentru a.a. 2021-2022, este:** Austria, Belgia, Cipru, Danemarca, Grecia, Germania, Finlanda, Franţa, Italia, Olanda, Portugalia, Spania, Suedia | 520 €/lună |
| Bulgaria, Croația, Cehia, Estonia, Letonia, Lituania, Macedonia de Nord, Polonia, Serbia, Slovacia, Slovenia, Ungaria, Turcia | 470 €/lună |

***Precizări privind finanțarea ERASMUS*:**

- **Se acordă pentru minimum 3 luni de stagiu în format fizic** (minim 90 de zile de la prezentarea la universitatea gazdă și până la data de finalizare a examenelor, conform datelor confirmate de universitatea gazdă) și maxim un semestru academic.

- **Se poate acorda doar în cazul mobilităților fizice în țara gazdă (cu deplasare în țara gazdă).**

- În cazul în care instituția gazdă oferă cursurile în format online, prezența fizică în țara gazdă pe toată durata mobilității este o condiție obligatorie de finanțare și de recunoaștere oficială a mobilității Erasmus**.**

- **Grantul Erasmus nu este destinat acoperii tuturor cheltuielilor din străinătate**, este numai un sprijin financiar în vederea efectuării mobilității fizice, care va fi integral recunoscută la întoarcere, cu condiția prezentării documentelor necesare validării.

- **Un student poate beneficia de grant ERASMUS pe durata fiecărui ciclu de studii** (până la maximum 12 de luni de stagiu/ciclu de studii).

Informații suplimentare pot fi obținute de la responsabilul Erasmus al Facultății de Istorie, lect.dr. Alin Matei, la adresa [alin.matei@istorie.unibuc.ro](mailto:alin.matei@istorie.unibuc.ro) .